jkorsvik/nowiki_second_scrape_merged huggingface dataset:
Santa Ana (Pampanga)

Santa Ana (Bayan ng Santa Ana) er en kommune på Filippinene. Kommunen ligger i landsdelen Luzon, og tilhører provinsen Pampanga.


== Barangayer ==
Santa Ana er inndelt i 14 barangayer per 30. september 2019.
San Agustin
San Bartolome
San Isidro
San Joaquin (Pob.)
San Jose
San Juan
San Nicolas
San Pablo
San Pedro
San Roque
Santa Lucia
Santa Maria
Santiago
Santo Rosario


== Referanser ==
Christine Hjortland

Christine Hjortland (født 1951) er en norsk jurist, embetskvinne og kvinnesaksforkjemper. Hun har vært juridisk direktør og spesialrådgiver i Kommunal- og moderniseringsdepartementet, medlem av flere regjeringsoppnevnte utvalg, og har politisk vært nestleder i Norsk Kvinnesaksforening.


== Karriere ==
Hjortland er utdannet cand.jur. og ble i 1986 byråsjef i Miljøverndepartementet, i 1988 jurist og spesialkonsulent i Kommunenes Sentralforbund (KS) og arbeidet fra 1993 i Kommunal- og arbeidsdepartementet/Kommunal- og regionaldepartementet, der hun i 1998 ble avdelingsdirektør og leder for juridisk seksjon. I 2014 var hun spesialrådgiver i Kommunal- og moderniseringsdepartementet. Hun er opptatt av at samfunnsplanlegging må ta hensyn til kvinners vilkår. Hun har vært medlem av tre regjeringsoppnevnte utvalg: Utvalg til å utrede Luftfartsverkets hovedoppgaver, Opplæringslovutvalget og Hovedstadsutvalget.I 1991 var Hjortland redaktør for boka Frikommuneforsøkene: erfaringer og synspunkter, sammen med Svein Erik Bersås, utgitt på Kommuneforlaget.


== Politisk arbeid ==
Hun har hatt en rekke verv i Norsk Kvinnesaksforening (NKF), blant annet som nestleder fra 1988. I 2003 var hun medlem av landsstyret. I 2010 satt Hjortland i valgkomiteen i Oslo Kvinnesaksforening, og hun er i dag med i byvandringsgruppa til Oslo Kvinnesaksforening. Hun har i 2000-årene også arbeidet med et bistandsprosjekt i Romania for NKF, som var støttet av Utenriksdepartementet.


== Bibliografi ==
Frikommuneforsøkene: erfaringer og synspunkter. Oslo: Kommuneforlaget. ISBN 8272427990.


== Referanser ==
QuSpin

QuSpin – Center for Low Dissipation Quantum Spintronics er et forskningssenter innenfor fagområdet spinntronikk, ved Institutt for fysikk, Norges teknisk-naturvitenskapelige universitet (NTNU).
QuSpin arbeider med å beskrive og utvikle nye måter å kontrollere elektriske signaler på. Dette kan bidra til en «revolusjon» innenfor energieffektiv informasjons- og kommunikasjonsteknologi. Resultatene av forskningen har vakt interesse også internasjonalt, og er omtalt og publisert i flere tidsskrifter.I 2017 utpekte Norges forskningsråd QuSpin  til et senter for fremragende forskning (SFF) for perioden 2017–2027. «Sentrene for fremragende forskning (SFF) arbeider med ambisiøse ideer og komplekse problemstillinger. Målet er konsentrert, fokusert og langsiktig forskningsinnsats på høyt internasjonalt nivå, med forskerutdanning og internasjonalt samarbeid som viktige delmål».Senteret har stor forskningsaktivitet innen både teoretisk og eksperimentell fysikk.I dagens elektronikk (per 2020) er det den elektriske ladningen til elektroner som brukes til å lagre og prosessere informasjon. Elektriske strømmer skaper mye varme som avgis til omgivelsene. Dette er en økende utfordring, og begrenser hvor små og effektive elektroniske enheter man kan skape. Elektronene har ikke bare ladning. De har også et spinn, en tilsynelatende indre rotasjon,  som om elektronene spinner rundt sin egen akse. QuSpin vil kontrollere og utnytte denne kvantemekaniske egenskapen på nye måter. Spinntronikk har allerede bidratt til en revolusjon innen datalagring, og var blant annet basis for Apples musikkspiller iPod. Målet er å kontrollere elektroners spinn og andre kvantemekaniske variabler ved hjelp av nye kombinasjoner av materialer i nanoskala. Forskningen omfatter studier av kvantemekaniske transportegenskaper til superledende, magnetiske og topologiske materialer.
Senterledelsen består (per 2020) av fire «primary investigators»: Professor Arne Brataas (QuSpins direktør); professor Jacob Linder; professor Asle Sudbø og professor Justin Wells.


== Referanser ==


== Eksterne lenker ==
«Center for Quantum Spintronics (QuSpin) - Department of Physics - Department of Physics - NTNU». www.ntnu.edu. Besøkt 14. november 2019.
Helene Lassen

Helene Margrethe Lassen (født Løchen 1. juli 1858 i Vang, død 22. november 1931 i Oslo) var en norsk forfatter, skolelærer og kvinnesaksforkjemper.


== Liv og virke ==
Helene Lassens foreldre var overkontrollør, cand.jur. Edvard Martin Løken (1818–77) og Anne Elisabeth Grøtting (1823–1902). Hun var eneste jente i en søskenflokk på åtte, hvorav de fleste gjorde seg bemerket. Hun ble 13. august 1881 gift i Trondheim med sogneprest Carl Jacob Cathrinus Lassen (1850-1926).Helene Lassen skrev tidlig i magasinet Nylænde, tidsskrift for kvinnesaken. Senere ga hun ut flere samlinger med fortellinger for barn og voksne. Hun var i flere år litteraturanmelder i Norske Intelligenz-Seddeler. Hun skrev dessuten en biografi over den svenske forfatteren Selma Lagerlöf.
Helene Lassen var fra 1907 til 1925 lærer ved Vestheim Pigeskole, der hun underviste i norsk, religion og norgeshistorie.Hun ble flere ganger portrettert av kunstnerbroren Kalle Løchen, som hun hadde et nært forhold til.


== Bibliografi ==
1898: Barnebog
1899: Skisser fra fjeldbygden
1901: Fra barneverdenen : fortællinger for større børn
1904: Høstløv : smaa billeder
1905: Selma Lagerlöf og hendes digtning
1907: Storebisk og Lillebisk og andre fortællinger om barn og dyr
1925: Den bergtatte hønen og andre fortellinger fra fjellbygden


== Referanser ==


== Kilder ==
Norsk kvinnelitteraturhistorie. Pax. 1989. s. 89. ISBN 8253014333. 
Løchen, Rolf (1965). Kalle Løchen. Aschehoug.
Aud Langbo

Aud Langbo (født 1934 i Drammen) er en norsk likestillingsforkjemper, lærer og statstjenestekvinne.
Langbo er utdannet lærer og arbeidet som lærer ved Abildsø skole i Oslo fra 1957 til 1997. Fra 1981 til 1993 arbeidet hun i en deltidsstilling i likestillingssekretariatet i det daværende Kirke- og undervisningsdepartementet/Utdannings- og forskningsdepartementet/Kirke-, utdannings- og forskningsdepartementet, der hun arbeidet med temaet likestilling i skolen. Hun redigerte bibliografien Likestilling Som Likestillingssekretariatet utgav i 1993. .
Langbo har vært medforfatter på Likestillingsboka sammen med Inger Johanne Arnesen, som er utgitt i 6 bind i perioden 1983–1985 på Cappelen forlag. Likestillingsboka er tenkt brukt i grunnskolen og forfatterne har også laget lærerveiledning.
Langbo er medlem av Norsk Kvinnesaksforening og var leder i organisasjonens største lokallag Oslo Kvinnesaksforening fra 1996 til 2001. Hun var senere også nestleder i Oslo Kvinnesaksforening 2010–2011.Hun er datter av Kirsten Langbo og har vært engasjert i formidling av morens forfatterskap.


== Referanser ==
Caro Olden

Caroline (Caro) Amalie Olden (født 16. september 1887 i Jøssund, død 4. august 1981) var journalist med et langt virke, fra starten i Trondheim i 1908, via Stavanger til Oslo i mellomkrigstiden. Her arbeidet hun blant annet for Arbeiderbladet og Dagbladet. Olsen var også en mye benyttet radiokåsør i NRK.


== Familie ==
Caro Olden var datter av skipskaptein Lorentz Jørginus Eilertsen Olden (1853-1927) og Anna Margrethe Lynum (1848-1933) og forble ugift. Hun var søster av mangeårig rektor ved St. Svithuns skole i Stavanger, Ole Fredrik Olden (f. 1879).


== Liv og virke ==
Caro Olden fikk sin første journalistjobb ved Trondhjems Adresseavis i 1908. Etter ti år der arbeidet hun noen måneder som redaksjonssekretær i Ålesunds Avis, for så å gå over til Stavanger Aftenblad. Her var hun til 1923. I sju år etter det var Olden ansatt i Arbeiderbladet i hovedstaden. Fra 1933 til andre verdenskrig var Olden redaktør i Yrkeskvinnen, samtidig som hun var freelancejournalist. Under krigen ledet hun Kvinners Arbeidshjelp i Oslo. Fra 1945 ble Caro Olden fast ansatt i Dagbladet, hvor hun var til 1958. I NRK ble hun fast radiokåsør allerede i mellomkrigstiden. Caro Olden var formann i Oslo Yrkeskvinners Klubb, og mellom 1938 og 1948 var hun en av visepresidentene i Yrkeskvinners Velferdsforbund.Fra 1942 til 1969 bodde Olden med sin partner Pauline Hall på Skillebekk i Oslo. Det er uvisst når de to møttes. Forholdet mellom de to kvinnene var allment kjent og akseptert i kulturmiljøet. De skal allikevel fått press fra slekten, som gjorde at Hall flyttet til sin egen bolig i noen år, dog vegg i vegg med Olden.


== Referanser ==
Santa Ignacia (Tarlac)

Santa Ignacia (Bayan ng Santa Ignacia) er en kommune på Filippinene. Kommunen ligger i landsdelen Luzon, og tilhører provinsen Tarlac.


== Barangayer ==
Santa Ignacia er inndelt i 24 barangayer per 30. september 2019.


== Referanser ==
Santa Cruz (Zambales)

Santa Cruz (Bayan ng Santa Cruz) er en kommune på Filippinene. Kommunen ligger i landsdelen Luzon, og tilhører provinsen Zambales.


== Barangayer ==
Santa Cruz er inndelt i 28 barangayer per 30. september 2019.


== Referanser ==
Santa Teresita (Batangas)

Santa Teresita (Bayan ng Santa Teresita) er en kommune på Filippinene. Kommunen ligger i landsdelen Luzon, og tilhører provinsen Batangas.


== Barangayer ==
Santa Teresita er inndelt i 17 barangayer per 30. september 2019.


== Referanser ==
Kari Hop Skiftesvik

Kari Hop Skiftesvik (født 1938) er en norsk venstrepolitiker, kvinnesaksforkjemper, forfatter og førstebibliotekar. Hun har hatt en rekke verv i Bergen Venstre og Norsk Kvinnesaksforening. Skiftesvik har vært nestleder i Bergen Venstre (1979–1983), leder i Fana Venstre (1983–1985), og var medlem av likestillingsutvalget i Bergen. Hun var leder i Bergen Kvinnesaksforening i tre perioder (1976–1982, 1995–2008 og 2011–2013) og 2. nestleder i Norsk Kvinnesaksforening på nasjonalt nivå (1978–1986, 1996–2006 og 2011–2014). Hun var aksjonsleder i Bergen for TV-aksjonen 89: Kvinner i den 3. verden.Skiftesvik har utgitt boka Bergens små og store døtre: Kvinnehistoriske byvandringer, sammen med Elisabeth Aasen, på Bodoni forlag i 2016. Bergen Offentlige Bibliotek skriver at det er en turbok om den usynlige Bergenshistorien .
Skiftesvik tok Statens bibliotekhøgskole og ble i tillegg cand.mag. Hun har arbeidet ved Universitetsbiblioteket og vært avdelingsbibliotekar og siden førstebibliotekar ved Bergen offentlige bibliotek.


== Referanser ==
Santa Rosa (Laguna)

Santa Rosa (offisielt City of Santa Rosa, tagalog: Lungsod ng Santa Rosa) er en by på Filippinene. Byen ligger i landsdelen Luzon, og tilhører provinsen Laguna.


== Barangayer ==
Santa Rosa er inndelt i 18 barangayer per 30. september 2019.


== Referanser ==
Ánne Márjá Hætta

Ánne Márjá Hætta (født 1. mars 1991) er en norsk-samisk journalist og programleder i NRK.
Hun er fra Masi og startet sin karriere i NRK Sápmi sommeren 2015. Hætta begynte med å være radiovert, og ble etterhvert nyhetsanker på Ođđasat på NRK1. Hun ledet også NRK Sápmis Sametingets høytidelige åpning i 2017. Siden høsten 2019 har hun vært programleder for talkshowet Studio Sápmi.Hætta er søsteren til politikeren Klemet Erland Hætta.


== Referanser ==
Santa Cruz (Marinduque)

Santa Cruz (Bayan ng Santa Cruz) er en kommune på Filippinene. Kommunen ligger i landsdelen Luzon, og tilhører provinsen Marinduque.


== Barangayer ==
Santa Cruz er inndelt i 55 barangayer per 30. september 2019.


== Referanser ==
Hatlane skole

Hatlane skole er en barneskole i Hatlane i Ålesund.  Skolen ble bygget i 2013 og har vært i drift siden.


== Eksterne lenker ==
Offisielt nettsted
Santa Cruz (Occidental Mindoro)

Santa Cruz (Bayan ng Santa Cruz) er en kommune på Filippinene. Kommunen ligger i landsdelen Luzon, og tilhører provinsen Occidental Mindoro.


== Barangayer ==
Santa Cruz er inndelt i 11 barangayer per 30. september 2019.
Alacaak
Barahan
Casague
Dayap
Lumangbayan
Mulawin
Pinagturilan (San Pedro)
Poblacion I (Barangay 1)
San Vicente
Poblacion II (Barangay 2)
Kurtinganan


== Referanser ==
Santa Fe (Romblon)

Santa Fe (Bayan ng Santa Fe) er en kommune på Filippinene. Kommunen ligger i landsdelen Luzon, og tilhører provinsen Romblon.


== Barangayer ==
Santa Fe er inndelt i 11 barangayer per 30. september 2019.


== Referanser ==
Santa Elena (Camarines Norte)

Santa Elena (Bayan ng Santa Elena) er en kommune på Filippinene. Kommunen ligger i landsdelen Luzon, og tilhører provinsen Camarines Norte.


== Barangayer ==
Santa Elena er inndelt i 16 barangayer per 30. september 2019.


== Referanser ==
Santa Magdalena (Sorsogon)

Santa Magdalena (Bayan ng Santa Magdalena) er en kommune på Filippinene. Kommunen ligger i landsdelen Luzon, og tilhører provinsen Sorsogon.


== Barangayer ==
Santa Magdalena er inndelt i 14 barangayer per 30. september 2019.
La Esperanza
Peñafrancia
Barangay Poblacion I
Barangay Poblacion II
Barangay Poblacion III
Barangay Poblacion IV
Salvacion
San Antonio
San Bartolome (Talaongan)
San Eugenio
San Isidro
San Rafael
San Roque
San Sebastian


== Referanser ==
Kavkaz-2016

Kavkaz-2016 var en kommando-stabsøvelse på strategisk nivå i perioden fra 5. til 11. september 2016. Øvelsen ble gjennomført i Søndre militærdistrikt i Russland, ledet av generalstaben med Valerij Gerasimov som sjef.
Øvelsens tema var å teste mobiliseringspotensialet i militærdistriktet og evnen til å gjennomføre operasjoner ved bruk av de oppdaterte og moderne instruksene for operasjonell bruk av styrker i området. Det ble lagt vekt på samhandling mellom hær-, sjø- og luftstyrker for å møte eventuelle terroraksjoner i regionen.
.
Under de forskjellige manøvrer deltok 12.500 soldater med nytt materiell fra hær- sjø- og luft-kosmiske styrker samt luftlandestyrker. Hovedaktører fra marinen var Svartehavsflåten og Den kaspiske flotiljen, med også enheter fra Nordflåten deltok.
Av hendelser er det verdt å nevne skytingen med Kalibr-missil fra et fartøy i den kaspiske flotiljen mot en imaginær typisk fiendtlig kommandoplass på høyt nivå.


== Referanser ==
Devle gård

Devle gård (gnr. 412/1, tidligere 3/1 i Strinda kommune)  er en gård på Ladehalvøya i Trondheim, beliggende på en haug mellom Ringve og Leangen. Navnet kommer fra norrønt Depill, og er muligens et navn på et tjern eller en dam som har ligget på gårdsvaldet. Det er funnet en gravrøys på gårdsvaldet, som trolig hørte under Lade gård opprinnelig, og det er ikke mulig å si når Devle ble et eget bruk. De tre husmannsplassene Berget, Devlemarken og Nybryggen tilhørte gården. 
I middelalderen tilhørte Devle Bakke kloster, før den deretter lå under Lade. Gården hadde samme eiere som Lade fram til Caspar Schøllers død i 1661, da den ble overtatt av hans sønner. De solgte den videre til kjøpmann Jochum Hinsche. I 1708 kjøpte kjøpmann Jonas Angell gården, og overdro den til sin svigersønn, Just Wide. Devle ble så overtatt av Wides svigersønn Henrik Meincke i 1784, og deretter av hans sønn, Just Meincke, som i 1840 overdro den videre til sin sønn, Henrik Meincke. Ved Meinckes død i 1855 ble Devle overtatt av datteren Louise, som var gift med Johan T. Finne. Gården var i familien Finnes eie fram til Trondheim kommune overtok den i 1962. Det meste av jordveien hadde tidligere blitt overdratt til Strinda kommune, som hadde utstykket den til bolig- og industriformål. 
Hovedbygningen på Devle ble oppført av Just Meincke etter 1827/28. Bygningen er et midtsalshus i en og en halv etasje, og har to fløyer med fremspringende takark på begge sider. Den ble satt i stand utendørs i årene 1980–81. I årene 1940–1945, under andre verdenskrig, var gården beslaglagt av tyskerne, og husene ble sterkt ramponert. Innendørs preges bygningen fremdeles av skilleveggene tyskerne satt opp. I dag benyttes hovedbygningen på Devle som leiegård, og består av sju leiligheter. Den er omgitt av kommunale aldersboliger. Gården er omringet av en park med flere store, gamle trær.


== Galleri ==

		
		
		


== Litteratur ==
Bratberg, Terje T.V. (1996). Trondheim byleksikon. Kunnskapsforlaget. s. 138–139. ISBN 8257306428. 
Strinda bygdebok. Strinda bygdebokkomité. 1939. s. 106–108. ISBN 8270284386. 
Støren, Wilhelm K. (1983). Sted og navn i Trondheim. Brun. s. 64–65. ISBN 8270284718.
Fagskolen i Agder

Fagskolen i Agder er en offentlig fagskole i Agder. Skolen er en sammenslåing av Fagskolen i Kristiansand og Sørlandets fagskole Grimstad i 2020. Skolen tilbyr undervisning innen tekniske fag, maritime fag, helse- og oppvekstfag, og industrifagskolen. I august 2022 får skolen nytt skolebygg i Grimstad. 


== Eksterne lenker ==
Offisielt nettsted
Ingeborg Storm Jørgensen

Ingeborg Storm Jørgensen (født 2. august 1905, død 4. april 1987) var en norsk forfatter. Hun har skrevet to bøker, debutromanen for ungdom Parthenia seiler i natt som kom i 1958 og romanen Et øye på hver finger fra 1959 som ble filmatisert i 1961.


== Bibliografi ==
Parthenia seiler i natt (1958)
Et øye på hver finger (1959)


== Referanser ==
Fagerheim allé

Fagerheim allé er en vei på Lade i Trondheim. Den går fra Lade allé ved Devle og ender som blindvei ved Ringvebukta. Veien ble oppkalt i 1955 etter eiendommen Fagerheim, som lå i nærheten av veien.


== Litteratur ==
Bratberg, Terje T.V. (1996). Trondheim byleksikon. Kunnskapsforlaget. s. 173. ISBN 8257306428.
Olav Engelbrektssons allé

Olav Engelbrektssons allé er en vei på Lade i Trondheim. Den tar av fra Lade allé mellom Lade kirke og Lade gård, og går i en bue sørøstover tilbake til Lade allé ved Ringve gård. Veien ble oppkalt i 1955 etter erkebiskop Olav Engelbrektsson (ca. 1480–1538).


== Litteratur ==
Bratberg, Terje T.V. (1996). Trondheim byleksikon. Kunnskapsforlaget. s. 405. ISBN 8257306428.
Stadsingeniør Dahls gate

Stadsingeniør Dahls gate (Stadsing. Dahls gate) er en gate på Rosenborg i Trondheim, som går mellom Festningsgata og Innherredsveien ved Rosendal. Den ble regulert i 1913, og er oppkalt etter Carl Adolf Dahl, Trondheims første stadsingeniør. Gata fikk sin nåværende trasé i 1985. Hele gata er en del av fylkesvei 6666.


== Litteratur ==
Bratberg, Terje T.V. (1996). Trondheim byleksikon. s. 485–486. ISBN 8257306428.
Lademoens kirkeallé

Lademoens kirkeallé er en gate på Lademoen i Trondheim, som går mellom Anders Buens gate ved Lademoen kirke og Thomas von Westens gate ved Lademoen kirkegård. Den ble regulert i 1935 og er oppkalt etter Lademoen kirke, som ligger i vestenden av gata. Gata ble prosjektert i 1899 under navnet Grønlands gate.


== Litteratur ==
Bratberg, Terje T.V. (1996). Trondheim byleksikon. s. 324. ISBN 8257306428.
Nedre Møllenberg gate

Nedre Møllenberg gate er en gate på Møllenberg i Trondheim. Den strekker seg fra General Buddes gate til Innherredsveien. Gata ble oppkalt i 1878 etter Møllenberg skanse. Som det meste av Møllenberg har også Nedre Møllenberg gate stort sett trehusbebyggelse.


== Litteratur ==
Bratberg, Terje T.V. (1996). Trondheim byleksikon. Kunnskapsforlaget. s. 377. ISBN 8257306428. 


== Eksterne lenker ==
(en) Nedre Møllenberg gate – kategori av bilder, video eller lyd på Commons
Øvre Møllenberg gate

Øvre Møllenberg gate er en gate på Møllenberg i Trondheim. Veien er delt i to av Bispehaugen skole. Den vestlige delen strekker seg fra General Buddes gate til Nonnegata, og den østlige delen strekker seg fra Gyldenløves gate til Gamle Kongevei. Gata ble oppkalt i 1878 etter Møllenberg skanse. Som det meste av Møllenberg har også Øvre Møllenberg gate stort sett trehusbebyggelse.


== Litteratur ==
Bratberg, Terje T.V. (1996). Trondheim byleksikon. Kunnskapsforlaget. s. 613. ISBN 8257306428. 


== Eksterne lenker ==
(en) Øvre Møllenberg gate – kategori av bilder, video eller lyd på Commons
Rebekka Nystabakk

Rebekka Maria Nystabakk (født 1984) er en norsk skuespiller. Hun er kjent fra rollen som Ingrid Williksen i TV-serien Twin.


== Referanser ==


== Eksterne lenker ==
(en) Rebekka Nystabakk på Internet Movie Database 
(no) Rebekka Nystabakk hos Nationaltheatret 
(no) Rebekka Nystabakk hos Sceneweb 
(en) Rebekka Nystabakk hos The Movie Database
Alexandru Mitriță

Alexandru Ionuț Mitriță (født 8. februar 1995 i Craiova) er en rumensk fotballspiller som spiller for den greske klubben PAOK, på lån fra den amerikanske klubben New York City FC. Mitriță har tidligere spilt for blant andre Viitorul Constanța, Pescara og Universitatea Craiova.


== Klubbkarriere ==
Mitriță startet sin seniorkarriere hos CS Turnu Severin i 2011 før han tidlig i 2013 gikk videre til FC Viitorul Constanța. I september samme år ble han lånt ut til Steaua București, hvor han blant annet fikk spille én kamp under Cupa României. Han dro tilbake hos Viitorul Constanța i den påfølgende sesongen og spilte totalt 50 seriekamper frem til sommeren 2015. I juli dette året meldte han overgang til den italienske klubben Pescara Calcio, hvor Mitriță var delaktig i å spille klubben til opprykk mot Serie A i debutsesongen.
Sommeren 2017 ble han lånt ut til CS Universitatea Craiova hvor han fikk sin debut hjemme mot den italienske storklubben AC Milan i tredje kvalifiseringsrunde av UEFA Europa League 2017/18. Låneovergangen ble siden gjort permanent i desember 2018. Den 27. mai 2018 spilte Universitatea Craiova finale i den nasjonale cupen Cupa României, hvor Mitriță scoret ett av to mål mot FC Hermannstadt og sikret tittelen.Den 4. februar 2019 meldte han overgang til den amerikanske klubben New York City FC.


== Landslagskarriere ==
Mitriță debuterte for Romanias U17-landslag i 2011 og spilte flere kamper på aldersbestemte landslag for Romania frem til 2015. Han fikk sin a-landslagsdebut for Romania i en vennskapskamp mot Israel den 24. mars 2018 (1–2) Hans første landslagsmål kom i EM-kvalifiseringskampen borte mot Færøyene den 12. oktober 2019 (0–3). Hans andre landslagsmål kom kun noen dager senere da Romania spilte hjemme i samme kvalifisering mot Norge.


== Meritter ==
Universitatea CraiovaCupa României (1): 2017/2018


== Referanser ==


== Eksterne lenker ==
(en) Alexandru Mitriță – UEFA 
(en) Alexandru Mitriță – Major League Soccer 
(fr) Alexandru Mitriță – LÉquipe 
(en) Alexandru Mitriță – Transfermarkt 
(en) Alexandru Mitriță – national-football-teams.com 
(en) Alexandru Mitriță – WorldFootball.net 
(en) Alexandru Mitriță – FootballDatabase.eu 
(en) Alexandru Mitriță – Soccerway 
(en) Alexandru Mitriță – EU-Football.info 
(en) Alexandru Mitriță – PlaymakerStats.com
Bratsbergvegen

Bratsbergvegen er en vei i bydelen Lerkendal sørøst i Trondheim. Den strekker seg fra Holtermanns veg ved Sorgenfri til krysset Jonsvannsveien/Drakstveien sørvest for Jervan ved Jonsvatnet. Veien ble oppkalt i 1940 etter sognet Bratsberg, som veien går gjennom. Den følger et gammelt veiløp, og var opprinnelig gårdsvei til gården Espås, og ble anlagt i begynnelsen av 1800-tallet. 
Strekningen mellom Sorgenfri og Eklesbakken er en del av fylkesvei 6680, og strekningen mellom Eklesbakken og Jervan (krysset Jonsvannsveien/Drakstveien) er en del av fylkesvei 6674.
Bratsbergvegen er en av de lengste vegene i Trondheim og er også en av de som har flest tilstøtende veger i kommunen.


== Tilstøtende veger ==
Holtermanns veg
Sorgenfrivegen
Anton Grevskotts veg
Omkjøringsvegen (Nidarvollkrysset, Europavei 6)
Baard Iversens veg
Sluppenvegen
Leirfossvegen
Klæbuveien
Dalsaunevegen
Plutovegen
Ole Tilseths veg
Venusvegen
Astronomvegen
Fossegrenda
Øvre Tverreggen
Stubbanvegen
Utleirvegen
Sandflatvegen
Lillekvamsvegen
Eklesvegen
Amundsdalegen
Bratsberggrinda
Sætervangvegen
Ny Jord-vegen
Øvre Kvålsvegen
Paul Røstads veg
Engelsåsvegen
Råvegen
Leiråkervegen
Åstunvegen
Digresmyrvegen
Espåsvegen
Gulltjønnvegen
Breivikvegen
Kilvegen
Brandseggvegen
Haukåsvegen
Drakstvegen
Jonsvannsveien


== Litteratur ==
Bratberg, Terje T.V. (1996). Trondheim byleksikon. Kunnskapsforlaget. s. 98. ISBN 8257306428.